स्वामी विवेकानन्द
स्वामी विवेकानन्द () (जन्म: 12 जनवरी 1863 - मृत्यु: 4 जुलाई 1902) वेदान्त के विख्यात और प्रभावशाली आध्यात्मिक गुरु थे। उनका वास्तविक नाम नरेन्द्र नाथ दत्त था। उन्होंने अमेरिका स्थित शिकागो में सन् 1893 में आयोजित विश्व धर्म महासभा में भारत की ओर से सनातन धर्म का प्रतिनिधित्व किया था। भारत का आध्यात्मिकता से परिपूर्ण वेदान्त दर्शन अमेरिका और यूरोप के हर एक देश में स्वामी विवेकानन्द की वक्तृता के कारण ही पहुँचा। उन्होंने रामकृष्ण मिशन की स्थापना की थी जो आज भी अपना काम कर रहा है। वे रामकृष्ण परमहंस के सुयोग्य शिष्य थे। उन्हें 2 मिनट का समय दिया गया था किन्तु उन्हें प्रमुख रूप से उनके भाषण का आरम्भ "मेरे अमेरिकी बहनों एवं भाइयों" के साथ करने के लिये जाना जाता है। उनके संबोधन के इस प्रथम वाक्य ने सबका दिल जीत लिया था।
विश्वेश्वरानन्द वैदिक शोध संस्थान
इस संस्थान के दो मुख्य संस्थापकों में से एक तथा वैदिक अनुक्रमणिकाओं के मुख्य सम्पादक स्वामी नित्यानन्द का 8 जनवरी 1914 को असामयिक देहावसान हो जाने के कारण स्वामी विश्वेश्वरानन्द ने इस कार्य हेतु किसी सुयोग्य युवा विद्वान की आवश्यकता महसूस की तथा इस संबंध में विभिन्न विद्वानों से चर्चा करने के बाद लाहौर के रायबहादुर मूलराज, जो उस समय आर्य समाज के प्रधान थे, के द्वारा आचार्य विश्वबन्धु शास्त्री से परिचय हुआ। आचार्य विश्वबन्धु उस समय डीएवी कॉलेज सोसायटी द्वारा चलाये जा रहे दयानंद महाविद्यालय में आचार्य पद पर कार्य कर रहे थे। स्वामी विश्वेश्वरानंद द्वारा कोष का कार्य सौंप दिये जाने पर वे सन् 1924 ईस्वी से कोष का कार्य भी करने लगे। संस्थान का यह कार्य 1 जून 1934 तक दयानंद ब्राह्म महाविद्यालय, लाहौर में ही चलता रहा। 23 नवंबर 1925 को स्वामी विश्वेश्वरानंद का निधन हो गया। वे कोश-कार्य हेतु अपने पास एकत्रित डेढ़ लाख रुपए की वसीयत कोश निर्माण के लिए बना गये थे।